CELEX: 
Language: ro
Date: 2020-06-29 00:00:00
Title: REGULAMENTUL DE PUNERE ÎN APLICARE (UE) …/… AL COMISIEI de modificare a Regulamentului de punere în aplicare (UE) 2015/2447 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii

REGULAMENTUL DE PUNERE ÎN APLICARE (UE) …/… AL COMISIEI
            
            
               din 29.6.2020
            
            
               de modificare a Regulamentului de punere în aplicare (UE) 2015/2447 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii
                  1
               , în special articolele 8, 17, 50, 76, 132, 138, 143, 157, 161, 176, 193, 217, 232 și 268,
            
            
               întrucât:
            
            
               (1)În urma punerii practice în aplicare a Regulamentului (UE) nr. 952/2013 (denumit în continuare „codul”) împreună cu Regulamentul de punere în aplicare (UE) 2015/2447 al Comisiei
                  2
                a reieșit că trebuie aduse unele modificări respectivului regulament de punere în aplicare pentru a-l adapta mai bine la nevoile operatorilor economici și ale administrațiilor vamale, precum și pentru a ține seama de evoluțiile legislative și de progresele înregistrate în ceea ce privește instalarea sistemelor electronice instituite în sensul codului.
            
            
               (2)Curtea de Justiție a Uniunii Europene, în hotărârea pronunțată în cauza C-661/15,
                  3
                a declarat invalid articolul 145 alineatul (3) din Regulamentul (CEE) nr. 2454/93 al Comisiei,
                  4
                care stabilea un termen de prescripție de un an pentru a lua în considerare modificările prețului mărfurilor defecte pentru determinarea valorii lor în vamă. Potrivit Curții, pe baza Codului vamal care era aplicabil la momentul respectiv
                  5
               , debitorul putea obține rambursarea taxelor la import, proporțional cu reducerea valorii în vamă rezultate din aplicarea articolului 145 alineatul (2) din Regulamentul (CEE) nr. 2454/93, până la expirarea unui termen de trei ani de la comunicarea acestor taxe către debitor. Cu toate acestea, articolul 145 alineatul (3) din Regulamentul (CEE) nr. 2454/93 a redus această posibilitate la un termen de 12 luni având în vedere că modificarea valorii în vamă care rezultă din aplicarea articolului 145 alineatul (2) din regulamentul respectiv ar putea fi luată în considerare numai dacă modificarea se efectuează în acest termen de 12 luni. Articolul 145 alineatul (3) din Regulamentul (CEE) nr. 2454/93 contravenea articolului 29 din Codul vamal, coroborat cu articolul 78 și cu articolul 236 alineatul (2) din cod. Prin urmare, acesta era invalid. Regulamentele (CEE) nr. 2913/92 și (CEE) nr. 2454/93 nu mai sunt în vigoare, însă articolul 132 litera (c) din Regulamentul de punere în aplicare (UE) 2015/2447 stabilește, de asemenea, un termen de prescripție de un an pentru modificarea valorii în vamă a mărfurilor defecte. Prin urmare, acesta trebuie eliminat, astfel încât să fie clar că termenul general de trei ani prevăzut la articolul 121 alineatul (1) litera (a) din cod pentru solicitarea rambursării sau a remiterii taxelor percepute în exces se aplică și în cazul mărfurilor defecte. Din motive de securitate juridică, pentru a se clarifica faptul că termenul de prescripție de un an nu ar fi trebuit să se aplice niciodată în aceste cazuri, articolul 132 litera (c) din Regulamentul de punere în aplicare (UE) 2015/2447 trebuie eliminat cu efect retroactiv de la data intrării în vigoare a regulamentului respectiv. 
            
            
               (3)Articolul 182 din Regulamentul de punere în aplicare (UE) 2015/2447 prevede obligația utilizării unui sistem electronic de comunicații și informații implementat în temeiul articolului 16 alineatul (1) din cod pentru depunerea, prelucrarea, stocarea și schimbul de informații referitoare la declarațiile sumare de intrare, precum și pentru schimburile ulterioare de informații relevante. Prin Decizia de punere în aplicare (UE) 2019/2151
                  6
               , Comisia a decis să creeze un nou sistem electronic (ICS2) pentru a sprijini analiza vamală a riscurilor de securitate și siguranță înainte de sosire și controalele aferente, și anume, prelucrarea datelor declarației sumare de intrare pentru analiza și controlul riscurilor vamale și schimburile de informații legate de aceasta. Prin urmare, articolul 182 din Regulamentul de punere în aplicare (UE) 2015/2447 trebuie modificat pentru a specifica scopurile în care trebuie utilizat sistemul ICS2 și, de asemenea, în vederea asigurării armonizării pe teritoriul vamal al Uniunii, pentru a prevedea obligația operatorilor economici de a utiliza o interfață armonizată pentru comercianți, concepută de Comisie și de statele membre, pentru a transmite datele declarațiilor sumare de intrare autorităților vamale și pentru schimbul de informații conexe.
            
            
               (4)Articolul 183 din Regulamentul de punere în aplicare (UE) 2015/2447 stabilește norme pentru depunerea datelor declarației sumare de intrare, inclusiv obligația depunerii acestora de către persoane diferite în cazuri specifice, în conformitate cu articolul 127 alineatul (6) din cod (depuneri multiple). Instalarea ICS2 în trei versiuni (versiunea 1, versiunea 2 și versiunea 3) va permite treptat depuneri multiple ale datelor declarației sumare de intrare în sectoarele de transport și modelele de afaceri relevante. Prin urmare, articolul 183 din Regulamentul de punere în aplicare (UE) 2015/2447 trebuie modificat pentru a clarifica normele aplicabile până când ICS2 va deveni pe deplin funcțional. Punctul de plecare este situația în cadrul sistemului de control al importurilor existent. Prin acest sistem, transportatorii din toate modurile de transport (aerian, maritim, căi navigabile interioare, rutier și feroviar), inclusiv transportatorii expres, trebuie să depună simultan toate datele declarației sumare de intrare pentru mărfurile pentru care nu este prevăzută nicio derogare aplicabilă la articolul 104 din Regulamentul delegat (UE) 2015/2446 al Comisiei
                  7
               . Odată cu instalarea versiunii 1 a noului sistem electronic, în modul de transport aerian, transportatorii expres vor avea în plus obligația să depună setul minim de date pentru toate trimiterile, indiferent de valoarea acestora, iar operatorii poștali vor avea pentru prima dată obligația să depună setul minim de date, dar numai pentru mărfurile din trimiterile poștale care au ca destinație finală Uniunea. În temeiul articolului 106 din Regulamentul delegat (UE) 2015/2446, până la instalarea versiunii 2 a noului sistem, setul minim de date respectiv va fi considerat declarația sumară de intrare completă pentru mărfurile din trimiterile poștale și pentru mărfurile din trimiterile a căror valoare nu depășește 22 EUR. Începând cu prima zi a perioadei de instalare pentru versiunea 2 a ICS2, va fi posibilă efectuarea de depuneri multiple în sectorul transportului aerian. Transportatorii aerieni trebuie să înceteze să utilizeze sistemul de control al importurilor și trebuie să se conecteze progresiv la noul ICS2, prin intermediul căruia trebuie să depună setul de date relevant cu datele declarației sumare de intrare. Se vor putea efectua depuneri multiple pentru celelalte moduri de transport încă din prima zi a perioadei de instalare a versiunii 3 a noului sistem. Transportatorii care asigură modurile de transport respective trebuie să se conecteze gradual la noul sistem. Statele membre vor stabili data de la care operatorii economici sunt obligați să utilizeze diferitele versiuni ale noului sistem, în conformitate cu punctul 6 din partea I a anexei la Decizia de punere în aplicare (UE) 2019/2151, în cadrul perioadelor de instalare stabilite în aceasta. Articolul 183 trebuie, de asemenea, modificat pentru a clarifica normele aplicabile în vederea stabilirii biroului vamal de primă intrare în cazul în care persoana care completează datele declarației sumare de intrare nu cunoaște locul primei sosiri în Uniune a mijlocului de transport care transportă mărfurile. 
            
            
               (5)Obligațiile privind informarea cu privire la datele declarației sumare de intrare de către alte persoane decât transportatorul trebuie să se aplice pe măsură ce sunt instalate cele trei versiuni ale noului sistem. În consecință, trimiterea generală la instalarea sistemului de control al importurilor de la articolul 184 din Regulamentul de punere în aplicare (UE) 2015/2447 trebuie înlocuită cu trimiteri mai specifice la cele trei versiuni ale ICS2. Obligația de informare cu privire la mărfurile transportate pe cale maritimă trebuie să se aplice din momentul în care transportatorul este obligat să utilizeze versiunea 3 a noului sistem. Obligația de informare cu privire la mărfurile transportate pe cale aeriană sau prin poștă trebuie să se aplice din momentul în care transportatorul este obligat să utilizeze versiunea 2 a noului sistem. 
            
            
               (6)Obligația autorităților vamale de a înregistra depunerea datelor declarației sumare de intrare și de a informa cu privire la înregistrare trebuie să reflecte, de asemenea, diferitele versiuni ale ICS2. În consecință, trimiterea generală la instalarea sistemului de control al importurilor de la articolul 185 din Regulamentul de punere în aplicare (UE) 2015/2447 trebuie înlocuită cu trimiteri mai specifice la cele trei versiuni ale noului sistem. Autoritățile vamale trebuie să înregistreze și să notifice înregistrarea datelor declarației sumare de intrare din prima zi a perioadei de instalare a versiunii 1 a ICS2. După instalarea versiunii 2 a acestui sistem nou, în anumite situații va fi posibil să se efectueze depuneri multiple și, prin urmare, articolul 185 trebuie, de asemenea, să precizeze că, începând cu data respectivă, autoritățile vamale au obligația de a notifica imediat transportatorului înregistrarea datelor declarației sumare de intrare de către alți operatori economici, în cazul în care transportatorul a solicitat să-i fie notificat acest lucru. 
            
            
               (7)Articolul 186 din Regulamentul de punere în aplicare (UE) 2015/2447 trebuie să clarifice termenele-limită pentru analiza de risc pe baza datelor declarației sumare de intrare și a măsurilor necesare care trebuie luate în contextul analizei de risc. Articolul 186 din Regulamentul de punere în aplicare 2015/2447 trebuie să prevadă, ca principiu general, că biroul vamal de primă intrare, după ce a primit la timp declarația sumară de intrare, trebuie să finalizeze analiza de risc înainte ca mărfurile să ajungă pe teritoriul vamal al Uniunii. Cu toate acestea, acest termen-limită trebuie să fie mai scurt pentru mărfurile introduse pe cale aeriană. Biroul vamal de primă intrare trebuie să aibă obligația să finalizeze analiza de risc cu privire la aceste mărfuri cât mai curând posibil după primirea setului minim de date al declarației sumare de intrare. În plus, pentru a se asigura aplicarea uniformă a controalelor vamale, articolul 186 trebuie, de asemenea, modificat pentru a defini etapele pe care biroul vamal de primă intrare trebuie să le urmeze pentru a finaliza analiza de risc pe baza datelor declarației sumare de intrare. În special, pe baza articolelor 46, 47 și 128 din cod, biroul vamal de primă intrare trebuie să facă schimb de informații cu statele membre indicate în aceste date și cu statele membre care au înregistrat în ICS2 informații referitoare la riscurile de securitate și siguranță care corespund datelor declarației sumare de intrare, impunând acestor alte autorități vamale să efectueze o analiză de risc și să pună la dispoziție anumite rezultate ale respectivei analize de risc. 
            
            
               (8)Articolul 186 din Regulamentul de punere în aplicare 2015/2447 trebuie, de asemenea, modificat pentru a acorda biroului vamal de primă intrare dreptul să recomande, după finalizarea analizei de risc, locul și măsurile cele mai adecvate pentru efectuarea controalelor asupra mărfurilor. Biroul vamal de a cărui competență ține locul care a fost recomandat ca fiind cel mai potrivit pentru control trebuie să aibă posibilitatea să aleagă dacă va ține cont de recomandare, dar, în orice caz, trebuie să aibă obligația să informeze biroul vamal de intrare dacă a fost sau nu a fost efectuat un control și, în caz afirmativ, să transmită rezultatele controlului respectiv. În plus, este necesar să se stabilească norme de procedură conform cărora autoritățile vamale trebuie să utilizeze ICS2 pentru a informa cu privire la evaluările riscurilor și la rezultatele controalelor în cazurile prevăzute la articolul 46 alineatul (5) din cod sau pentru orice alt schimb de rezultate ale controalelor realizat în conformitate cu articolul 47 alineatul (2) din cod. În plus, obligația de a efectua o analiză de risc la prezentarea mărfurilor trebuie extinsă pentru a include mai multe cazuri în care există o derogare de la obligația de a depune o declarație sumară de intrare în conformitate cu Regulamentul delegat (UE) 2015/2446. 
            
            
               (9)Titlul articolului 187 din Regulamentul de punere în aplicare (UE) 2015/2447 trebuie modificat pentru a reflecta faptul că normele prevăzute în cadrul acestuia sunt tranzitorii, deoarece se aplică numai până la instalarea ICS2. Până când devine disponibil noul sistem, autorităților vamale trebuie să li se solicite să își efectueze analizele de risc pe baza informațiilor din sistemul existent de control al importurilor. Articolul 187 din Regulamentul de punere în aplicare 2015/2447 trebuie să prevadă că sistemul existent de control al importurilor trebuie utilizat până la diferitele date de instalare a noului sistem. De asemenea, trebuie actualizate trimiterile la Regulamentul delegat 2015/2446 din articolul 187 alineatul (5) din Regulamentul de punere în aplicare 2015/2447. Normele privind imposibilitatea de a acorda liberul de vamă mărfurilor înainte de efectuarea analizei de risc și modul de efectuare a analizei de risc după modificarea declarației sumare de intrare trebuie să se aplice și în perioada de tranziție și, prin urmare, trebuie adăugate la articolul 187 din Regulamentul de punere în aplicare (UE) 2015/2447.
            
            
               (10)Normele de procedură pentru modificarea sau invalidarea declarației sumare de intrare prevăzute la articolul 188 din Regulamentul de punere în aplicare (UE) 2015/2447 trebuie să facă distincția între noul ICS2 și sistemul existent de control al importurilor. Noul sistem trebuie utilizat pentru depunerea cererilor de modificare sau de invalidare a unei declarații sumare de intrare. Cu toate acestea, statele membre trebuie să aibă posibilitatea să permită depunerea cererilor pe suport de hârtie pentru modificarea sau invalidarea declarațiilor depuse cu ajutorul sistemului existent de control al importurilor. 
            
            
               (11)Articolul 189 din Regulamentul de punere în aplicare (UE) 2015/2447 trebuie modificat pentru a distinge între normele privind devierea de la rută a aeronavelor și a navelor care sunt aplicabile în cadrul sistemului existent de control al importurilor și cele care urmează să fie aplicate în cadrul noului sistem electronic ICS2.
            
            
               (12)După introducerea formularului UE 302 la articolul 1 punctul 51 din Regulamentul delegat (UE) 2015/2446, articolul 207 din Regulamentul de punere în aplicare (UE) 2015/2447 trebuie modificat pentru a permite utilizarea formularului UE 302 ca dovadă a statutului vamal de mărfuri unionale.
            
         
         
            
               (13)După modificarea articolului 141 din Regulamentul delegat (UE) 2015/2446 privind actele considerate a reprezenta o declarație vamală, articolul 218 din Regulamentul de punere în aplicare (UE) 2015/2447 trebuie modificat în consecință pentru a clarifica situațiile în care anumite formalități vamale la intrare sau la ieșire sunt, de asemenea, considerate a fi fost efectuate prin actul considerat a reprezenta o declarație vamală.
            
            
               (14)După introducerea, la articolul 141 alineatul (3) din Regulamentul delegat (UE) 2015/2446, a unei norme tranzitorii pentru declararea trimiterilor poștale prin prezentarea lor în vamă până la instalarea versiunii 1 a ICS2 pentru a sprijini analiza vamală a riscurilor de securitate și siguranță înainte de sosire și controalele aferente, articolul 220 din Regulamentul de punere în aplicare (UE) 2015/2447 trebuie să clarifice faptul că normele specifice privind acceptarea și acordarea liberului de vamă trimiterilor poștale sunt, de asemenea, tranzitorii.
            
            
               (15)Trebuie create norme de procedură pentru utilizarea atât a formularului NATO 302, cât și a formularului UE 302 pentru alte regimuri vamale decât cel de tranzit. Prin urmare, în Regulamentul de punere în aplicare (UE) 2015/2447 trebuie introduse noile articole 220a și 220b. Pentru a asigura buna funcționare a normelor de procedură, articolul 221 din regulamentul respectiv trebuie să impună autorităților vamale ale statelor membre obligația de a desemna biroul sau birourile vamale responsabile cu formalitățile și controalele vamale legate de mărfurile care urmează să circule sau să fie utilizate sub acoperirea fie a formularului NATO 302, fie a formularului UE 302.
            
            
               (16)Articolul 221 din Regulamentul de punere în aplicare (UE) 2015/2447 trebuie, de asemenea, modificat pentru a clarifica faptul că biroul vamal situat în statul membru în care se încheie expedierea sau transportul mărfurilor trebuie să fie biroul vamal competent pentru declararea pentru import a anumitor mărfuri scutite de taxe vamale, dacă mărfurile respective sunt declarate în scopuri de TVA în cadrul unui regim diferit de regimul special pentru vânzarea la distanță a mărfurilor importate din teritorii terțe sau din țări terțe, așa-numitul „ghișeu unic de import”, prevăzut în titlul XII capitolul 6 secțiunea 4 din Directiva 2006/112/CE a Consiliului
                  8
               . Obiectivul este de a se asigura perceperea cotei de TVA a statului membru de destinație sau de consum al mărfurilor pentru aceste mărfuri. 
            
            
               (17)Articolul 271 din Regulamentul de punere în aplicare (UE) 2015/2447 trebuie modificat pentru a se îmbunătăți utilizarea armonizată a sistemului electronic referitor la schimbul standardizat de informații (INF). Pentru a stabili o procedură uniformă astfel încât operatorii economici să introducă elementele de date necesare în acest sistem, operatorii economici în cauză trebuie să utilizeze o interfață armonizată pentru comercianți.
            
            
               (18)În urma introducerii obligației statelor membre de a desemna un birou vamal responsabil cu toate formalitățile și controalele vamale legate de mărfurile care urmează să circule sau să fie utilizate sub acoperirea formularului NATO 302 sau a formularului UE 302 la articolul 221 din Regulamentul de punere în aplicare (UE) 2015/2447, articolul 285 din regulamentul menționat, care prevede aceeași obligație, dar numai pentru tranzit, devine redundant și trebuie eliminat. În plus, dispozițiile referitoare la furnizarea formularelor NATO 302, precum și normele de procedură aplicabile utilizării acestor formulare trebuie extinse la operațiunile de tranzit realizate sub acoperirea formularului UE 302. Prin urmare, articolele 285, 286 și 287 din Regulamentul (UE) 2015/2447 trebuie modificate și trebuie introduse dispoziții noi.
            
            
               (19)Articolul 321 din Regulamentul de punere în aplicare (UE) 2015/2447 trebuie modificat pentru a se clarifica încheierea regimului de tranzit unional pentru mărfurile care intră pe teritoriul vamal al Uniunii printr-o instalație de transport fixă, precum și pentru a se clarifica situația juridică a acestor mărfuri odată încheiat regimul de tranzit unional.
            
            
               (20)Regulamentul de punere în aplicare (UE) 2015/2447 trebuie modificat pentru a se introduce posibilitatea unei descărcări speciale a regimului de admitere temporară pentru mărfurile consumate sau distruse în timpul activităților militare.
            
            
               (21)În conformitate cu articolul 324 alineatul (1) din Regulamentul de punere în aplicare (UE) 2015/2447, operatorii economici pot beneficia de procedura simplificată de descărcare a regimului de perfecționare activă IM/EX, deoarece produsele transformate sunt considerate reexportate. Cu toate acestea, în cazurile în care mărfurile neunionale plasate sub regimul de perfecționare activă IM/EX ar face obiectul, printre altele, al unei măsuri de politică comercială dacă ar fi declarate pentru punerea în liberă circulație, nu este permisă o astfel de descărcare simplificată. Unele măsuri de politică comercială sunt stabilite în scopul supravegherii prealabile la nivelul Uniunii, care se aplică numai în cazul punerii în liberă circulație. Astfel de măsuri care au efecte asupra aplicării articolului 324 alineatul (1) din Regulamentul de punere în aplicare (UE) 2015/2447 sunt stabilite în Regulamentul de punere în aplicare (UE) 2016/670 al Comisiei
                  9
                în ceea ce privește importurile anumitor produse siderurgice și în Regulamentul de punere în aplicare (UE) 2018/640 al Comisiei
                  10
                în ceea ce privește importurile anumitor produse din aluminiu. Operatorilor economici trebuie să li se permită să beneficieze de simplificarea stabilită la articolul 324 alineatul (1) din Regulamentul de punere în aplicare (UE) 2015/2447 cu efect retroactiv începând cu 3 ani înainte de intrarea în vigoare a acestei modificări, cu condiția să furnizeze elementele de date impuse de măsurile de supraveghere aplicabile. Prin urmare, articolul 324 alineatul (2) din Regulamentul de punere în aplicare (UE) 2015/2447 trebuie modificat în consecință.
            
            
               (22)Pentru a se asigura că regimul de export al mărfurilor care circulă prin instalații fixe este încheiat, articolul 331 din Regulamentul de punere în aplicare (UE) 2015/2447 trebuie să clarifice momentul în care se consideră că aceste mărfuri au fost prezentate în vamă.
            
            
               (23)Anexa 23-02 la Regulamentul de punere în aplicare (UE) 2015/2447 conține coduri NC specifice și descrieri ale produselor care nu mai sunt utilizate, din cauza modificărilor Tarifului vamal comun
                  11
               . Prin urmare, este necesară o actualizare a anexei 23-02, în special luând în considerare faptul că este prima actualizare după data de 1 mai 2016, când au început să se aplice Codul vamal al Uniunii, Regulamentul delegat (UE) 2015/2446 și Regulamentul de punere în aplicare (UE) 2015/2447. 
            
            
               (24)Pentru a permite o mai mare flexibilitate în planul de asigurare a continuității activității pentru tranzit și pentru a reduce formalitățile și costurile suportate de autoritățile vamale, trebuie prelungită valabilitatea certificatelor de garanție globală și a certificatelor de exonerare de garanție pe suport de hârtie prevăzută în anexa 72-04 la Regulamentul de punere în aplicare (UE) 2015/2447.
            
            
               (25)Măsurile prevăzute de prezentul regulament sunt conforme cu avizul Comitetului Codului Vamal, 
            
            
               ADOPTĂ PREZENTUL REGULAMENT:
            
            
               Articolul 1 
            
            
               Modificări aduse Regulamentului de punere în aplicare (UE) 2015/2447
            
            
               Regulamentul de punere în aplicare (UE) 2015/2447 se modifică după cum urmează:
            
            
               (1)La articolul 132, litera (c) se elimină. 
            
            
               (2)Articolele 182-186 se înlocuiesc cu următorul text:
            
            
               „Articolul 182
            
         
         
            
               Sistemul electronic referitor la declarațiile sumare de intrare
            
            
               [Articolul 16 din cod]
            
            
               (1) Se utilizează un sistem electronic implementat în temeiul articolului 16 alineatul (1) din cod pentru: 
            
            
               (a)depunerea, prelucrarea și stocarea datelor declarațiilor sumare de intrare, precum și a altor informații legate de aceste declarații, referitoare la analiza vamală a riscurilor în scopuri de securitate și siguranță, inclusiv sprijinirea securității aviației, și referitoare la măsurile care trebuie luate pe baza rezultatelor analizei respective;
            
            
               (b)schimbul de informații privind datele declarației sumare de intrare și rezultatele analizei de risc aferente declarațiilor sumare de intrare, privind alte informații necesare pentru efectuarea respectivei analize de risc și privind măsurile întreprinse pe baza analizei de risc, inclusiv recomandări privind locurile controalelor și rezultatele acestor controale;
            
            
               (c)schimbul de informații pentru monitorizarea și evaluarea punerii în aplicare a criteriilor și a standardelor comune privind riscurile în materie de securitate și siguranță, precum și a măsurilor de control și a domeniilor de control prioritare comune menționate la articolul 46 alineatul (3) din cod.
            
            
               Datele de dezvoltare și lansare a instalării secvențiale a sistemului sunt stabilite în proiectul privind sistemul de control al importurilor 2 (ICS2) în cadrul CVU în anexa la Decizia de punere în aplicare (UE) 2019/2151*.
            
            
               (1a) Operatorii economici utilizează o interfață armonizată pentru comercianți la nivelul UE, concepută de Comisie și de statele membre de comun acord, pentru depuneri, cereri de modificare, cereri de invalidare, prelucrare și stocare a datelor declarațiilor sumare de intrare și pentru schimbul de informații conexe cu autoritățile vamale.
            
            
               (2) Prin derogare de la alineatul (1) din prezentul articol, până la datele instalării sistemului electronic menționat la alineatul respectiv în conformitate cu anexa la Decizia de punere în aplicare (UE) 2019/2151, sistemul electronic de depunere și schimb de informații referitoare la declarația sumară de intrare prevăzut în Regulamentul (CEE) nr. 2454/93 se utilizează în conformitate cu articolul 185 alineatul (1), cu articolul 187 și cu articolul 188 alineatul (3) din prezentul regulament.
            
            
               -----------
            
            
               *
                     Decizia de punere în aplicare (UE) 2019/2151 a Comisiei din 13 decembrie 2019 de stabilire a programului de lucru referitor la dezvoltarea și instalarea sistemelor electronice prevăzute în Codul vamal al Uniunii (JO L 325, 16.12.2019, p. 168).
            
            
               Articolul 183
            
            
               Depunerea unei declarații sumare de intrare
            
            
               [Articolul 127 alineatele (4), (5) și (6) din cod]
            
            
               (1) Dacă nu se aplică niciuna dintre derogările de la obligația de a depune o declarație sumară de intrare de la articolul 104 din Regulamentul delegat 2015/2446, datele declarației sumare de intrare se furnizează pentru mărfurile transportate pe cale aeriană după cum urmează:
            
            
               (a)transportatorii aerieni depun o declarație sumară de intrare completă prin intermediul sistemului electronic menționat la articolul 182 alineatul (2) până la data stabilită în conformitate cu anexa la Decizia de punere în aplicare (UE) 2019/2151 pentru versiunea 2 a sistemului electronic menționat la articolul 182 alineatul (1) din prezentul regulament;
            
            
               (b)transportatorii expres depun următoarele: 
            
            
               –dacă valoarea intrinsecă a trimiterii depășește valoarea de 22 EUR, o declarație sumară de intrare completă prin intermediul sistemului electronic menționat la articolul 182 alineatul (2) până la data stabilită în anexa la Decizia de punere în aplicare (UE) 2019/2151 ca dată de începere a perioadei de instalare a versiunii 2 a sistemului electronic menționat la articolul 182 alineatul (1) din prezentul regulament;
            
            
               –pentru toate trimiterile, setul minim de date menționat la articolul 106 alineatul (2) din Regulamentul delegat (UE) 2015/2446, prin intermediul sistemului electronic menționat la articolul 182 alineatul (1) din prezentul regulament, de la data stabilită în conformitate cu anexa la Decizia de punere în aplicare (UE) 2019/2151 pentru instalarea versiunii 1 a sistemului respectiv;
            
            
               (c)operatorii poștali depun setul minim de date menționat la articolul 106 alineatul (2) din Regulamentul delegat (UE) 2015/2446 pentru trimiterile care au un stat membru ca destinație finală, prin intermediul sistemului electronic menționat la articolul 182 alineatul (1) din prezentul regulament, de la data stabilită în conformitate cu anexa la Decizia de punere în aplicare (UE) 2019/2151 pentru instalarea versiunii 1 a sistemului respectiv;
            
         
         
            
               (d)prin depunerea unuia sau a mai multor seturi de date prin intermediul sistemului electronic menționat la articolul 182 alineatul (1) din prezentul regulament, de la data stabilită în conformitate cu anexa la Decizia de punere în aplicare (UE) 2019/2151 pentru instalarea versiunii 2 a sistemului respectiv;
            
            
               (1a)
                     Dacă nu se aplică niciuna dintre derogările de la obligația de a depune o declarație sumară de intrare de la articolul 104 din Regulamentul delegat 2015/2446, pentru mărfurile transportate pe cale maritimă, pe căile navigabile interioare, pe cale rutieră sau feroviară, datele declarației sumare de intrare se furnizează după cum urmează: 
            
            
               (a)prin depunerea declarației sumare de intrare complete prin intermediul sistemului electronic menționat la articolul 182 alineatul (2) până la data stabilită în conformitate cu anexa la Decizia de punere în aplicare (UE) 2019/2151 pentru instalarea versiunii 3 a sistemului electronic menționat la articolul 182 alineatul (1) din prezentul regulament; 
            
            
               (b)prin depunerea unuia sau a mai multor seturi de date prin intermediul sistemului electronic menționat la articolul 182 alineatul (1) din prezentul regulament, de la data stabilită în conformitate cu anexa la Decizia de punere în aplicare (UE) 2019/2151 pentru instalarea versiunii 3 a sistemului respectiv;
            
            
               (2) Dacă declarația sumară de intrare este depusă prin prezentarea a mai mult de un set de date sau prin depunerea setului minim de date menționat la articolul 106 alineatele (2) și (2a) din Regulamentul delegat (UE) 2015/2446, persoana care depune setul de date parțial sau minim face acest lucru la biroul vamal care, în conformitate cu informațiile de care dispune, ar trebui să fie biroul vamal de primă intrare. Dacă persoana respectivă nu cunoaște locul de pe teritoriul vamal al Uniunii unde se preconizează că va ajunge prima dată mijlocul de transport care transportă mărfurile, biroul vamal de primă intrare poate fi stabilit în funcție de locul către care sunt expediate mărfurile.
            
            
               Articolul 184
            
            
               Obligațiile de informare cu privire la furnizarea de date ale declarației sumare de intrare de către alte persoane decât transportatorul
            
            
               [Articolul 127 alineatul (6) din cod]
            
            
               (1) De la data stabilită în conformitate cu anexa la Decizia de punere în aplicare (UE) 2019/2151 pentru instalarea versiunii 3 a sistemului electronic menționat la articolul 182 alineatul (1) din prezentul regulament, în cazurile menționate la articolul 112 alineatul (1) din Regulamentul delegat (UE) 2015/2446, transportatorul și oricare dintre persoanele care eliberează un conosament furnizează, în datele declarației sumare de intrare, informații despre identitatea oricărei persoane cu care a încheiat un contract de transport și care nu a pus la dispoziția acestora datele necesare ale declarației sumare de intrare. 
            
            
               Dacă destinatarul indicat în conosament, care nu are niciun conosament subiacent, nu pune datele necesare la dispoziția persoanei care eliberează conosamentul, persoana în cauză trebuie să furnizeze informații despre identitatea destinatarului în datele declarației sumare de intrare.
            
            
               (2) De la data stabilită în conformitate cu anexa la Decizia de punere în aplicare (UE) 2019/2151 pentru instalarea versiunii 3 a sistemului electronic menționat la articolul 182 alineatul (1) din prezentul regulament, în cazurile menționate la articolul 112 alineatul (1) din Regulamentul delegat (UE) 2015/2446, persoana care eliberează conosamentul informează persoana cu care a încheiat un contract de transport cu privire la eliberarea conosamentului în cauză.
            
            
               În cazul unui acord de încărcare în comun a mărfurilor, persoana care eliberează conosamentul informează persoana cu care a încheiat acordul respectiv cu privire la eliberarea conosamentului în cauză.
            
            
               (3) De la data stabilită în conformitate cu anexa la Decizia de punere în aplicare (UE) 2019/2151 pentru instalarea versiunii 2 a sistemului menționat la articolul 182 alineatul (1) din prezentul regulament, în cazurile menționate la articolul 113 alineatul (1) din Regulamentul delegat (UE) 2015/2446, transportatorul și oricare dintre persoanele care eliberează o scrisoare de transport aerian furnizează, în datele declarației sumare de intrare, informații despre identitatea oricărei persoane cu care a încheiat un contract de transport sau care a eliberat o scrisoare de transport aerian aferentă acelorași mărfuri și nu a pus la dispoziția acestora datele necesare pentru declarația sumară de intrare.
            
            
               (4) De la data stabilită în conformitate cu anexa la Decizia de punere în aplicare (UE) 2019/2151 pentru instalarea versiunii 2 a sistemului electronic menționat la articolul 182 alineatul (1) din prezentul regulament, în cazurile menționate la articolul 113 alineatul (1) din Regulamentul delegat (UE) 2015/2446, persoana care eliberează o scrisoare de transport aerian informează persoana cu care a încheiat un contract de transport cu privire la eliberarea scrisorii de transport aerian în cauză.
            
            
               În cazul unui acord de încărcare în comun a mărfurilor, persoana care eliberează scrisoarea de transport aerian informează persoana cu care a încheiat acordul respectiv cu privire la eliberarea scrisorii de transport aerian în cauză.
            
            
               (5) De la data stabilită în conformitate cu anexa la Decizia de punere în aplicare (UE) 2019/2151 pentru instalarea versiunii 2 a sistemului electronic menționat la articolul 182 alineatul (1) din prezentul regulament, în cazurile menționate la articolul 113a alineatele (2) și (3) din Regulamentul delegat (UE) 2015/2446, transportatorul furnizează, în datele declarației sumare de intrare, informații cu privire la identitatea operatorului poștal sau a transportatorului expres care nu pune la dispoziția sa datele necesare pentru declarația sumară de intrare.
            
            
               Articolul 185
            
            
               Înregistrarea declarației sumare de intrare
            
            
               [Articolul 127 alineatul (1) din cod]
            
            
               (1) Autoritățile vamale înregistrează declarația sumară de intrare în momentul primirii acesteia, îi notifică imediat înregistrarea sa declarantului și/sau reprezentantului acestuia și îi comunică acestei persoane numărul de referință principal (MRN) al declarației sumare de intrare și data înregistrării.
            
         
         
            
               (2) De la data stabilită în anexa la Decizia de punere în aplicare (UE) 2019/2151 ca dată de începere a perioadei de instalare a versiunii 1 a sistemului electronic menționat la articolul 182 alineatul (1) din prezentul regulament, dacă datele declarației sumare de intrare se furnizează prin depunerea cel puțin a setului minim de date menționat la articolul 106 alineatele (2) și (2a) din Regulamentul delegat (UE) 2015/2446 sau prin depunerea a mai mult de un set de date, autoritățile vamale:
            
            
               (a)înregistrează fiecare dintre depunerile respective de date ale declarației sumare de intrare în momentul primirii;
            
            
               (b)îi notifică imediat înregistrarea persoanei care a depus setul de date; 
            
            
               (c)îi comunică acestei persoane MRN-ul aferent fiecărei depuneri, precum și data înregistrării fiecărei depuneri.
            
            
               (3) Autoritățile vamale notifică imediat transportatorului înregistrarea, cu condiția ca transportatorul să fi solicitat să îi fie notificat acest lucru și să aibă acces la sistemul electronic menționat la articolul 182 din prezentul regulament, în oricare dintre următoarele cazuri:
            
            
               (a)dacă declarația sumară de intrare este depusă de o persoană menționată la articolul 127 alineatul (4) al doilea paragraf din cod;
            
            
               (b)dacă datele declarației sumare de intrare sunt furnizate în conformitate cu articolul 127 alineatul (6) din cod.
            
            
               (4) Obligația de a-l informa pe transportator în cazurile menționate la alineatul (3) litera (b) se aplică de la data stabilită în anexa la Decizia de punere în aplicare (UE) 2019/2151 ca dată de începere a perioadei de instalare a versiunii 2 a sistemului electronic menționat la articolul 182 alineatul (1) din prezentul regulament, cu condiția ca transportatorul să aibă acces la sistemul respectiv.
            
            
               Articolul 186
            
            
               Analiza de risc și controalele referitoare la declarațiile sumare de intrare 
            
            
               [Articolul 46 alineatele (3) și (5), articolul 47 alineatul (2) și articolul 128 din cod]
            
            
               (1) Analiza de risc se finalizează înainte de sosirea mărfurilor la biroul vamal de primă intrare, cu condiția ca declarația sumară de intrare să fi fost depusă în termenele-limită stabilite la articolele 105-109 din Regulamentul delegat (UE) 2015/2446, cu excepția cazului în care este identificat un risc sau este necesară efectuarea unei analize de risc suplimentare.
            
            
               Fără a aduce atingere primului paragraf, o primă analiză de risc asupra mărfurilor care urmează a fi introduse pe teritoriul vamal al Uniunii pe cale aeriană se realizează cât mai curând posibil după primirea setului minim de date din declarația sumară de intrare menționat la articolul 106 alineatele (2) și (2a) din Regulamentul delegat (UE) 2015/2446.
            
            
               (2) Biroul vamal de primă intrare finalizează analiza de risc în principal în scopuri de securitate și siguranță după următorul schimb de informații prin intermediul sistemului menționat la articolul 182 alineatul (1):
            
            
               (a)Imediat după înregistrare, biroul vamal de primă intrare pune datele declarației sumare de intrare la dispoziția autorităților vamale ale statelor membre indicate în datele respective, precum și a autorităților vamale ale celorlalte state membre care au înregistrat în sistem informațiile referitoare la riscurile de securitate și siguranță care corespund datelor declarației sumare de intrare respective. 
            
            
               (b)În termenele-limită prevăzute la articolele 105-109 din Regulamentul delegat (UE) 2015/2446, autoritățile vamale ale statelor membre menționate la litera (a) din prezentul alineat efectuează o analiză de risc în principal în scopuri de securitate și siguranță și, dacă identifică un risc, pun rezultatele la dispoziția biroului vamal de primă intrare.
            
            
               (c)Pentru a finaliza analiza de risc, biroul vamal de primă intrare ia în considerare informațiile privind rezultatele analizei de risc furnizate de autoritățile vamale ale statelor membre menționate la litera (a).
            
            
               (d)Biroul vamal de primă intrare pune rezultatele analizei de risc finalizate la dispoziția autorităților vamale din statele membre care au contribuit la analiza de risc și a celor care sunt potențial vizate de circulația mărfurilor. 
            
            
               (e)Biroul vamal de primă intrare notifică finalizarea analizei de risc următoarelor persoane, cu condiția ca acestea să fi solicitat să le fie notificat acest lucru și să aibă acces la sistemul electronic menționat la articolul 182 alineatul (1):
            
            
               (i) declarantului sau reprezentantului acestuia;
            
         
         
            
               (ii) transportatorului, dacă este diferit de declarant și de reprezentantul acestuia.
            
            
               (3) Dacă biroul vamal de primă intrare solicită informații suplimentare cu privire la datele declarației sumare de intrare pentru finalizarea analizei de risc, analiza respectivă se finalizează după furnizarea acestor informații.
            
            
               În acest scop, biroul vamal de primă intrare solicită aceste informații de la persoana care a depus declarația sumară de intrare sau, dacă este cazul, de la persoana care a depus datele declarației sumare de intrare. Dacă această persoană este diferită de transportator, biroul vamal de primă intrare informează transportatorul, cu condiția ca transportatorul să fi solicitat să îi fie notificat acest lucru și să aibă acces la sistemul electronic menționat la articolul 182 alineatul (1).
            
            
               (4) Dacă biroul vamal de primă intrare are motive temeinice să suspecteze că mărfurile introduse pe cale aeriană ar putea reprezenta o amenințare gravă la adresa securității aviației, acesta solicită ca trimiterea, înainte de a fi încărcată la bordul unei aeronave având ca destinație teritoriul vamal al Uniunii, să fie supusă unui control de securitate ca aparținând categoriei Mărfuri și trimiteri poștale cu risc ridicat, în conformitate cu punctul 6.7 din anexa la Regulamentul de punere în aplicare (UE) 2015/1998 al Comisiei** și cu punctul 6.7.3 din anexa la Decizia de punere în aplicare C(2015)8005 final a Comisiei din 16 noiembrie 2015 de stabilire a măsurilor detaliate de implementare a standardelor de bază comune privind securitatea aviației care conțin informațiile menționate la articolul 18 litera (a) din Regulamentul (CE) nr. 300/2008. 
            
            
               Biroul vamal de primă intrare transmite o notificare următoarelor persoane, cu condiția ca acestea să aibă acces la sistemul electronic menționat la articolul 182 alineatul (1) din prezentul regulament:
            
            
               (a)declarantului sau reprezentantului acestuia;
            
            
               (b)transportatorului, dacă este diferit de declarant și de reprezentantul acestuia.
            
            
               În urma notificării în cauză, persoana care a depus declarația sumară de intrare sau, dacă este cazul, persoana care a depus datele declarației sumare de intrare furnizează biroului vamal de primă intrare rezultatele controlului de securitate respectiv și toate celelalte informații relevante aferente. Analiza de risc se finalizează numai după furnizarea informațiilor respective.
            
            
               (5) Dacă biroul vamal de primă intrare are motive întemeiate să considere că mărfurile introduse pe cale aeriană sau mărfurile containerizate introduse pe cale maritimă, menționate la articolul 105 litera (a) din Regulamentul delegat (UE) 2015/2446, ar reprezenta o amenințare atât de gravă la adresa securității și siguranței încât să fie necesară întreprinderea de acțiuni imediate, acesta impune ca mărfurile să nu fie încărcate în mijlocul transport respectiv.
            
            
               Biroul vamal de primă intrare transmite o notificare următoarelor persoane, cu condiția ca acestea să aibă acces la sistemul electronic menționat la articolul 182 alineatul (1) din prezentul regulament:
            
            
               (a)declarantului sau reprezentantului acestuia;
            
            
               (b)transportatorului, dacă este diferit de declarant și de reprezentantul acestuia. 
            
            
               Notificarea în cauză este realizată imediat după detectarea riscului respectiv și, în cazul mărfurilor containerizate introduse pe cale maritimă, menționate la articolul 105 litera (a) din Regulamentul delegat (UE) 2015/2446, la cel mult 24 de ore de la primirea declarației sumare de intrare sau, dacă este cazul, a datelor declarației sumare de intrare de către transportator.
            
            
               De asemenea, biroul vamal de primă intrare informează imediat autoritățile vamale din toate statele membre cu privire la această notificare și pune la dispoziția acestora datele relevante ale declarației sumare de intrare. 
            
            
               (6) Dacă o trimitere a fost identificată ca reprezentând o amenințare de asemenea natură încât să fie necesară întreprinderea de acțiuni imediate în momentul sosirii mijlocului de transport, biroul vamal de primă intrare întreprinde acțiunile respective la sosirea mărfurilor.
            
            
               (7) După finalizarea analizei de risc, biroul vamal de primă intrare poate recomanda, prin intermediul sistemului electronic menționat la articolul 182 alineatul (1), locul și măsurile cele mai adecvate pentru efectuarea unui control.
            
            
               Biroul vamal de a cărui competență ține locul recomandat ca fiind cel mai adecvat pentru control decide asupra controlului și, prin intermediul sistemului electronic menționat la articolul 182 alineatul (1), pune rezultatele respectivei decizii la dispoziția tuturor birourilor vamale potențial vizate de circulația mărfurilor, cel târziu în momentul prezentării mărfurilor la biroul vamal de primă intrare.
            
            
               (7a) În cazurile menționate la articolul 46 alineatul (5) și la articolul 47 alineatul (2) din cod, birourile vamale pun la dispoziția altor autorități vamale ale statelor membre rezultatele controalelor lor vamale prin intermediul sistemului electronic menționat la articolul 182 alineatul (1) din prezentul regulament și fac schimb de informații relevante privind riscurile prin intermediul sistemului menționat la articolul 36 din prezentul regulament. 
            
            
               (8) Dacă sunt introduse pe teritoriul vamal al Uniunii mărfuri pentru care există o derogare de la obligația de a depune o declarație sumară de intrare în conformitate cu articolul 104 alineatul (1) literele (c)-(k), (m) și (n) și cu articolul 104 alineatele (2)-(4) din Regulamentul delegat (UE) 2015/2446, analiza de risc se realizează în momentul prezentării mărfurilor.
            
            
               (9) Mărfurile prezentate în vamă pot primi liberul de vamă pentru un regim vamal sau pot fi reexportate imediat ce s-a efectuat analiza de risc și rezultatele analizei de risc, precum și măsurile luate, dacă este necesar, permit acordarea acestui liber de vamă.
            
         
         
            
               (10) Analiza de risc se realizează și în cazul în care datele declarației sumare de intrare se modifică în conformitate cu articolul 129 din cod. În acest caz, fără a aduce atingere termenului prevăzut la alineatul (5) al treilea paragraf din prezentul articol pentru mărfurile containerizate introduse pe cale maritimă, analiza de risc se finalizează imediat după primirea datelor, cu excepția cazului în care este identificat un risc sau trebuie efectuată o analiză de risc suplimentară.
            
            
               ----------
            
            
               ** Regulamentul de punere în aplicare (UE) 2015/1998 al Comisiei din 5 noiembrie 2015 de stabilire a măsurilor detaliate de implementare a standardelor de bază comune în domeniul securității aviației (JO L 299, 14.11.2015, p. 1).”.
            
            
               (3)Articolul 187 se modifică după cum urmează: 
            
            
               (a)titlul și alineatul (1) se înlocuiesc cu următorul text:
            
            
               „Articolul 187
            
            
               Norme tranzitorii privind analiza de risc
            
            
               [Articolul 128 din cod]
            
            
               (1) Prin derogare de la articolul 186 din prezentul regulament, până la datele stabilite în conformitate cu anexa la Decizia de punere în aplicare (UE) 2019/2151 pentru instalarea sistemului electronic menționat la articolul 182 alineatul (1) din prezentul regulament, analiza de risc se bazează pe informațiile din declarațiile sumare de intrare care au fost depuse și care au făcut obiectul unui schimb în sistemul electronic menționat la articolul 182 alineatul (2) din prezentul regulament, în conformitate cu normele de la prezentul articol.”.
            
            
               (b)Alineatul (5) se înlocuiește cu următorul text:
            
            
               „(5) Dacă sunt introduse pe teritoriul vamal al Uniunii mărfuri pentru care există o derogare de la obligația de a depune o declarație sumară de intrare în conformitate cu articolul 104 alineatul (1) literele (c)-(k), (m) și (n) și cu articolul 104 alineatele (2)-(4) din Regulamentul delegat (UE) 2015/2446, analiza de risc se realizează în momentul prezentării mărfurilor, pe baza declarației de depozitare temporară sau a declarației vamale care le acoperă, atunci când acestea sunt disponibile.”
            
            
               (c)Se adaugă alineatele (6) și (7) după cum urmează:
            
            
               „(6) Mărfurile prezentate în vamă pot primi liberul de vamă pentru un regim vamal sau pot fi reexportate imediat ce s-a efectuat analiza de risc și rezultatele analizei de risc, precum și măsurile luate, dacă este necesar, permit acordarea acestui liber de vamă.
            
            
               (7) Analiza de risc se realizează și în cazul în care datele declarației sumare de intrare se modifică în conformitate cu articolul 129 din cod. În acest caz, fără a aduce atingere termenului prevăzut la alineatul (3) din prezentul articol pentru mărfurile containerizate introduse pe cale maritimă, analiza de risc se finalizează imediat după primirea datelor, cu excepția cazului în care este identificat un risc sau trebuie efectuată o analiză de risc suplimentară.”.
            
            
               (4)Articolele 188 și 189 se înlocuiesc cu următorul text:
            
            
               „Articolul 188
            
            
               Modificarea și invalidarea declarației sumare de intrare
            
            
               [Articolul 129 alineatul (1) din cod]
            
            
               (1) Sistemul electronic menționat la articolul 182 alineatul (1) este utilizat pentru depunerea unei cereri de modificare sau de invalidare a unei declarații sumare de intrare sau a datelor acesteia. 
            
            
               În cazul în care persoane diferite solicită o modificare sau o invalidare a datelor declarației sumare de intrare, fiecare dintre aceste persoane poate solicita doar modificarea sau invalidarea datelor pe care le-a prezentat.
            
         
         
            
               (2) Autoritățile vamale îi notifică imediat persoanei care a depus cererea de modificare sau de invalidare decizia lor de a o înregistra sau de a o respinge.
            
            
               În cazul în care modificarea sau invalidarea datelor declarației sumare de intrare este depusă de o persoană diferită de transportator, autoritățile vamale notifică, de asemenea, acest lucru transportatorului, cu condiția ca acesta din urmă să fi solicitat să îi fie notificat acest lucru și să aibă acces la sistemul electronic menționat la articolul 182 alineatul (1).
            
            
               (3) Prin derogare de la alineatul (1) din prezentul articol, statele membre pot permite ca cererile de modificare sau de invalidare a datelor declarației sumare de intrare care a fost depusă folosind sistemul electronic menționat la articolul 182 alineatul (2) să fie realizate cu alte mijloace decât tehnicile electronice de prelucrare a datelor menționate la articolul 6 alineatul (1) din cod.”.
            
            
               Articolul 189
            
            
               Devierea de la rută a unei nave maritime sau a unei aeronave care intră pe teritoriul vamal al Uniunii
            
            
               [Articolul 133 din cod]
            
            
               (1) Dacă, după ce a depus declarația sumară de intrare prin intermediul sistemului electronic menționat la articolul 182 alineatul (2), o navă maritimă sau o aeronavă este deviată de la rută și se preconizează că va sosi prima dată la un birou vamal situat într-un stat membru care nu a fost indicat ca țară de pe itinerar în declarația sumară de intrare, operatorul mijlocului de transport respectiv informează în legătură cu respectiva deviere de la rută biroul vamal indicat în declarația sumară de intrare ca fiind biroul vamal de primă intrare și depune notificarea sosirii la biroul vamal real de primă intrare.
            
            
               Primul paragraf de la prezentul articol nu se aplică atunci când mărfurile au fost introduse pe teritoriul vamal al Uniunii sub un regim de tranzit, în conformitate cu articolul 141 din cod.
            
            
               (2) Biroul vamal indicat în declarația sumară de intrare ca fiind biroul vamal de primă intrare notifică devierea de la rută, imediat după ce a fost informat în conformitate cu alineatul (1), biroului vamal care, conform informațiilor în cauză, este biroul vamal de primă intrare. Acesta asigură disponibilitatea pentru biroul vamal de primă intrare a datelor pertinente ale declarației sumare de intrare și a rezultatelor analizei de risc.
            
            
               (3) De la data prevăzută în anexa la Decizia de punere în aplicare (UE) 2019/2151 ca dată de începere a perioadei de instalare a versiunii 2 a sistemului electronic menționat la articolul 182 alineatul (1) din prezentul regulament, în cazul în care o aeronavă este deviată de la rută și a ajuns mai întâi la un birou vamal situat într-un stat membru care nu a fost indicat ca țară de pe itinerar în declarația sumară de intrare, biroul vamal real de primă intrare, prin acest sistem, preia datele declarației sumare de intrare, rezultatele analizei de risc și recomandările de control făcute de biroul vamal de primă intrare preconizat.
            
            
               (4) De la data prevăzută în anexa la Decizia de punere în aplicare (UE) 2019/2151 ca dată de începere a perioadei de instalare a versiunii 3 a sistemului electronic menționat la articolul 182 alineatul (1) din prezentul regulament, în cazul în care o navă maritimă este deviată de la rută și a ajuns mai întâi la un birou vamal situat într-un stat membru care nu a fost indicat ca țară de pe itinerar în declarația sumară de intrare, biroul vamal real de primă intrare preia, prin acest sistem, datele declarației sumare de intrare, rezultatele analizei de risc și recomandările de control făcute de biroul vamal de primă intrare preconizat.”.
            
            
               (5)Articolul 207 se înlocuiește cu următorul text: 
            
            
               „Articolul 207
            
            
               Dovada statutului vamal de mărfuri unionale în carnetul TIR sau ATA sau în formularele 302
            
            
               [Articolul 6 alineatul (3) și articolul 153 alineatul (2) din cod]
            
            
               (1) În conformitate cu articolul 127 din Regulamentul delegat (UE) 2015/2446, mărfurile unionale sunt identificate în carnetul TIR sau ATA ori în formularul NATO 302 sau în formularul UE 302 prin codul «T2L» sau «T2LF». Titularul regimului poate include unul dintre aceste coduri, după caz, însoțit de semnătura sa, în documentele pertinente, în spațiul rezervat descrierii mărfurilor, înainte de prezentarea lor la biroul vamal de plecare în vederea autentificării. Codul corespunzător «T2L» sau «T2LF» se autentifică prin aplicarea ștampilei biroului vamal de plecare, însoțită de semnătura funcționarului competent. 
            
            
               În cazul unui formular electronic NATO 302 sau al unui formular electronic UE 302, titularul regimului poate include unul dintre aceste coduri și în datele formularului 302. În acest caz, autentificarea de către biroul de plecare se face în format electronic. 
            
            
               (2) În cazul în care carnetul TIR, carnetul ATA, formularul NATO 302 sau formularul UE 302 acoperă atât mărfuri unionale, cât și mărfuri neunionale, acestea sunt enumerate separat, iar codul «T2L» sau «T2LF», după caz, se introduce în așa fel încât să se refere clar doar la mărfurile unionale.”
            
            
               (6)La articolul 218, titlul și teza introductivă se înlocuiesc cu următorul text: 
            
            
               „Articolul 218
            
         
         
            
               Formalități vamale considerate a fi efectuate printr-un act menționat la articolul 141 alineatele (1), (2), (4), (4a), (5) și (6)-(8) din Regulamentul delegat (UE) 2015/2446
            
            
               [Articolul 6 alineatul (3) litera (a), articolul 139, articolul 158 alineatul (2), articolul 172, articolul 194 și articolul 267 din cod]
            
            
               În scopul articolelor 138, 139 și 140 din Regulamentul delegat (UE) 2015/2446, următoarele formalități vamale, după caz, sunt considerate ca fiind efectuate printr-un act menționat la articolul 141 alineatele (1), (2), (4), (4a), (5) și (6)-(8) din regulamentul delegat respectiv:”.
            
            
               (7)Articolul 220 se înlocuiește cu următorul text: 
            
            
               „Articolul 220
            
            
               Norme tranzitorii privind mărfurile în trimiteri poștale 
            
            
               [Articolul 158 alineatul (2), articolul 172 și articolul 194 din cod]
            
            
               (1) În sensul articolului 138 din Regulamentul delegat (UE) 2015/2446, se consideră că declarația vamală pentru mărfurile menționate la articolul 141 alineatul (3) din regulamentul delegat menționat este acceptată și că mărfurilor li s-a acordat liberul de vamă atunci când sunt livrate destinatarului.
            
            
               (2) Dacă nu a fost posibil să se livreze destinatarului mărfurile, se consideră că declarația vamală nu a fost depusă.
            
            
               Se consideră că mărfurile care nu au fost livrate destinatarului se află în depozitare temporară până la momentul în care sunt distruse, reexportate sau se dispune de ele în alt mod, în conformitate cu articolul 198 din cod.”.
            
            
               (8)Se introduc următoarele articole:
            
            
               „Articolul 220a
            
            
               Norme de procedură care se aplică la utilizarea formularului NATO 302 pentru alte regimuri vamale decât cel de tranzit 
            
            
               [Articolul 6 alineatul (3) și articolul 158 alineatul (2) din cod]
            
            
               (1) Biroul vamal desemnat de statul membru în care începe activitatea militară pe teritoriul vamal al Uniunii furnizează forțelor NATO staționate pe teritoriul său formulare NATO 302 care:
            
            
               (a)sunt preautentificate cu ștampila și semnătura unui lucrător vamal din biroul respectiv;
            
            
               (b)sunt numerotate în serie;
            
            
               (c)conțin adresa completă a respectivului birou vamal desemnat pentru exemplarul de returnat din formularul NATO 302.
            
            
               (2) În momentul expedierii mărfurilor, forțele NATO întreprind una dintre următoarele acțiuni:
            
            
               (a)depun datele formularului NATO 302 pe cale electronică la biroul vamal desemnat; 
            
         
         
            
               (b)completează formularul NATO 302 cu o declarație conform căreia mărfurile circulă sub controlul lor și autentifică această declarație cu semnătura lor, ștampila și data.
            
            
               (3) Dacă acționează în conformitate cu alineatul (2) litera (b), forțele NATO furnizează, fără întârziere, o copie a formularului NATO 302 biroului vamal desemnat ca fiind responsabil cu formalitățile și controalele vamale referitoare la forțele NATO care expediază mărfuri sau pe seama cărora sunt expediate mărfurile.
            
            
               Celelalte copii ale formularului NATO 302 însoțesc trimiterea până la forțele NATO de destinație, care le ștampilează și le semnează la sosirea mărfurilor.
            
            
               În momentul sosirii mărfurilor, două copii ale formularului sunt transmise biroului vamal desemnat ca fiind responsabil cu formalitățile și controalele vamale referitoare la forțele NATO de destinație.
            
            
               Biroul vamal desemnat în cauză reține o copie și returnează a doua copie biroului vamal care este responsabil cu formalitățile și controalele vamale referitoare la forțele NATO care expediază mărfurile sau pe seama cărora sunt expediate mărfurile.
            
            
               Articolul 220b
            
            
               Norme de procedură care se aplică la utilizarea formularului UE 302 pentru alte regimuri vamale decât cel de tranzit
            
            
               [Articolul 6 alineatul (3) și articolul 158 alineatul (2) din cod]
            
            
               (1) Biroul vamal desemnat de statul membru în care începe activitatea militară pe teritoriul vamal al Uniunii furnizează forțelor militare ale unui stat membru staționate pe teritoriul său formulare UE 302 care:
            
            
               (a)sunt preautentificate cu ștampila și semnătura unui lucrător vamal din biroul respectiv;
            
            
               (b)sunt numerotate în serie;
            
            
               (c)conțin adresa completă a respectivului birou vamal desemnat pentru exemplarul de returnat din formularul UE 302.
            
            
               (2) În momentul expedierii mărfurilor, forțele militare ale statului membru întreprind una dintre următoarele acțiuni:
            
            
               (a)depun datele formularului UE 302 pe cale electronică la biroul vamal desemnat; 
            
            
               (b)completează formularul UE 302 cu o declarație conform căreia mărfurile circulă sub controlul lor și autentifică această declarație cu semnătura lor, ștampila și data.
            
            
               (3) În cazul în care acționează în conformitate cu alineatul (2) litera (b), forțele militare ale statului membru furnizează, fără întârziere, o copie a formularului UE 302 biroului vamal desemnat ca fiind responsabil cu formalitățile și controalele vamale referitoare la forțele militare ale statului membru care expediază mărfurile sau pe seama cărora sunt expediate mărfurile.
            
            
               Celelalte copii ale formularului UE 302 însoțesc trimiterea la forțele militare ale statului membru de destinație, care le ștampilează și le semnează la sosirea mărfurilor.
            
            
               În momentul sosirii mărfurilor, două copii ale formularului sunt transmise biroului vamal desemnat ca fiind responsabil cu formalitățile și controalele vamale referitoare la forțele militare ale statului membru de destinație.
            
            
               Biroul vamal desemnat în cauză reține o copie și returnează a doua copie biroului vamal responsabil cu formalitățile și controalele vamale referitoare la forțele militare ale statului membru care expediază mărfurile sau pe seama cărora sunt expediate mărfurile.”.
            
            
               (9)La articolul 221 se adaugă următoarele alineate:
            
         
         
            
               „(4) Biroul vamal competent pentru declararea punerii în liberă circulație a mărfurilor într-o trimitere care beneficiază de o scutire de taxe la import în conformitate cu articolul 23 alineatul (1) sau cu articolul 25 alineatul (1) din Regulamentul (CE) nr. 1186/2009 al Consiliului*, în cadrul unui regim de TVA diferit de regimul special pentru vânzarea la distanță a mărfurilor importate din teritorii terțe sau din țări terțe, prevăzut în titlul XII capitolul 6 secțiunea 4 din Directiva 2006/112/CE a Consiliului**, este un birou vamal situat în statul membru unde se încheie expedierea sau transportul mărfurilor.
            
            
               (5) Autoritatea vamală din fiecare stat membru pe teritoriul căruia sunt staționate forțele NATO eligibile să utilizeze formularul NATO 302 desemnează biroul vamal sau birourile vamale responsabile cu formalitățile și controalele vamale referitoare la mărfurile care urmează să circule sau să fie utilizate în contextul activităților militare.
            
            
               (6) Autoritatea vamală din fiecare stat membru desemnează biroul vamal sau birourile vamale responsabile cu formalitățile și controalele vamale referitoare la mărfurile care urmează să circule sau să fie utilizate în contextul activităților militare desfășurate sub acoperirea formularului UE 302.
            
            
               ___________________________________
            
            
               ⃰
                     Regulamentul (CE) nr. 1186/2009 al Consiliului din 16 noiembrie 2009 de instituire a unui regim comunitar de scutiri de taxe vamale (JO L 324, 10.12.2009, p. 23).
            
            
               **
                     Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).”.
            
            
               (10)Articolul 271 se modifică după cum urmează:
            
            
               (a)se introduce următorul alineat:
            
            
               „(1a) Operatorii economici utilizează o interfață armonizată pentru comercianți la nivelul UE, concepută de Comisie și de statele membre de comun acord, pentru schimbul standardizat de informații (INF) referitor la regimurile menționate la alineatul (1).”; 
            
            
               (b)alineatul (2) se înlocuiește cu următorul text:
            
            
               „(2) Alineatele (1) și (1a) din prezentul articol se aplică de la data implementării fișelor de informații (INF) pentru regimuri speciale în cadrul CVU prevăzute în anexa la Decizia de punere în aplicare (UE) 2019/2151.”.
            
            
               (11)În titlul VII capitolul 2 secțiunea 1, titlul subsecțiunii 4 se înlocuiește cu următorul text:
            
            
               „Subsecțiunea 4
            
            
               Circulația mărfurilor sub acoperirea formularului NATO 302 sau a formularului UE 302”
            
            
               (12)Articolul 285 se elimină.
            
            
               (13)Articolul 286 se înlocuiește cu următorul text:
            
            
               „Articolul 286 
            
            
               Furnizarea formularelor NATO 302 către forțele NATO 
            
            
               [Articolul 226 alineatul (3) litera (e) și articolul 227 alineatul (2) litera (e) din cod]
            
            
               Biroul vamal desemnat din statul membru de plecare furnizează forțelor NATO staționate pe teritoriul său formulare NATO 302 care: 
            
         
         
            
               (a)sunt preautentificate cu ștampila și semnătura unui lucrător vamal din biroul respectiv; 
            
            
               (b)sunt numerotate în serie; 
            
            
               (c)conțin adresa completă a biroului vamal desemnat respectiv pentru exemplarul de returnat din formularul NATO 302.”.
            
            
               (14)Se introduce următorul articol:
            
            
               „Articolul 286a
            
            
               Furnizarea formularelor UE 302 către forțele militare ale statelor membre
            
            
               [Articolul 226 alineatul (3) litera (a) și articolul 227 alineatul (2) litera (a) din cod]
            
            
               Biroul vamal desemnat din statul membru de plecare furnizează forțelor militare ale unui stat membru staționate pe teritoriul său formulare UE 302 care:
            
            
               (a)sunt preautentificate cu ștampila și semnătura unui lucrător vamal din biroul respectiv;
            
            
               (b)sunt numerotate în serie;
            
            
               (c)conțin adresa completă a respectivului birou vamal desemnat pentru exemplarul de returnat din formularul UE 302.”.
            
            
               (15)Articolul 287 se înlocuiește cu următorul text:
            
            
               „Articolul 287 
            
            
               Norme de procedură care se aplică utilizării formularului NATO 302 
            
            
               [Articolul 226 alineatul (3) litera (e) și articolul 227 alineatul (2) litera (e) din cod]
            
            
               (1) În momentul expedierii mărfurilor, forțele NATO întreprind una dintre următoarele acțiuni: 
            
            
               (a)depun datele formularului NATO 302 pe cale electronică la biroul vamal de plecare sau de intrare;
            
            
               (b)completează formularul NATO 302 cu o declarație conform căreia mărfurile circulă sub controlul lor și autentifică această declarație cu semnătura lor, ștampila și data.
            
            
               (2) Dacă forțele NATO depun formularul NATO 302 pe cale electronică în conformitate cu alineatul (1) litera (a) din prezentul articol, articolele 294, 296, 304, 306 și 314-316 din prezentul regulament se aplică mutatis mutandis.
            
            
               (3) Dacă acționează în conformitate cu alineatul (1) litera (b), forțele NATO furnizează, fără întârziere, o copie a formularului NATO 302 biroului vamal desemnat ca fiind responsabil cu formalitățile și controalele vamale legate de forțele NATO care expediază mărfurile sau pe seama cărora sunt expediate mărfurile. 
            
         
         
            
               Celelalte copii ale formularului NATO 302 însoțesc trimiterea până la forțele NATO de destinație, care le ștampilează și le semnează la sosirea mărfurilor. 
            
            
               În momentul sosirii mărfurilor, două copii ale formularului NATO 302 sunt transmise biroului vamal desemnat ca fiind responsabil cu formalitățile și controalele vamale referitoare la forțele NATO de destinație. 
            
            
               Biroul vamal desemnat în cauză reține o copie a formularului NATO 302 și returnează a doua copie biroului vamal responsabil cu formalitățile și controalele vamale referitoare la forțele NATO care expediază mărfurile sau pe seama cărora sunt expediate mărfurile.”.
            
            
               (16) Se introduce următorul articol:
            
            
               „Articolul 287a
            
            
               Norme de procedură care se aplică utilizării formularului UE 302
            
            
               [Articolul 226 alineatul (3) litera (a) și articolul 227 alineatul (2) litera (a) din cod]
            
            
               (1) În momentul expedierii mărfurilor, forțele militare ale statului membru întreprind una dintre următoarele acțiuni:
            
            
               (a)depun datele formularului UE 302 pe cale electronică la biroul vamal de plecare sau de intrare; 
            
            
               (b)completează formularul UE 302 cu o declarație conform căreia mărfurile circulă sub controlul lor și autentifică această declarație cu semnătura lor, ștampila și data.
            
            
               (2) Dacă forțele militare ale statului membru depun datele formularului UE 302 pe cale electronică în conformitate cu alineatul (1) litera (a) din prezentul articol, articolele 294, 296, 304, 306 și 314-316 se aplică mutatis mutandis.
            
            
               (3) Dacă forțele militare ale statului membru acționează în conformitate cu alineatul (1) litera (b), acestea furnizează fără întârziere o copie a formularului UE 302 biroului vamal desemnat ca fiind responsabil cu formalitățile și controalele vamale referitoare la forțele militare ale statului membru care expediază mărfurile sau pe seama cărora sunt expediate mărfurile.
            
            
               Celelalte copii ale formularului UE 302 însoțesc trimiterea la forțele militare ale statului membru de destinație, care le ștampilează și le semnează la sosirea mărfurilor.
            
            
               În momentul sosirii mărfurilor, două copii ale formularului UE 302 sunt transmise biroului vamal desemnat ca fiind responsabil cu formalitățile și controalele vamale referitoare la forțele militare ale statului membru de destinație.
            
            
               Biroul vamal desemnat în cauză reține o copie a formularului UE 302 și returnează a doua copie biroului vamal responsabil cu formalitățile și controalele vamale referitoare la forțele militare ale statului membru care expediază mărfurile sau pe seama cărora sunt expediate mărfurile.”.
            
            
               (17)Articolul 321 se modifică după cum urmează: 
            
            
               (a)alineatul (5) se înlocuiește cu următorul text: 
            
            
               „(5) Se consideră că regimul de tranzit unional s-a încheiat atunci când:
            
            
               (a)în evidențele comerciale ale destinatarului este efectuată înscrierea corespunzătoare sau 
            
            
               (b)operatorul instalației de transport fixe a certificat faptul că mărfurile transportate cu ajutorul instalației de transport fixe: 
            
         
         
            
               (i) au sosit la instalația destinatarului; 
            
            
               (ii) sunt acceptate în rețeaua de distribuție a destinatarului sau 
            
            
               (iii) au părăsit teritoriul vamal al Uniunii.”.
            
            
               (b)se adaugă următorul alineat:
            
            
               „(6) Mărfurile neunionale sunt considerate ca fiind în depozitare temporară din momentul încheierii regimului de tranzit unional în conformitate cu alineatul 5 litera (a) sau cu alineatul 5 litera (b) punctul (i) sau (ii).”.
            
            
               (18)Se introduce următorul articol:
            
            
               „Articolul 323a
            
            
               Descărcare specială pentru mărfurile care urmează să circule sau să fie utilizate în contextul activităților militare
            
            
               (Articolul 215 din cod)
            
            
               În scopul descărcării regimului de admitere temporară în ceea ce privește mărfurile menționate la articolul 235a din Regulamentul delegat (UE) 2015/2446, consumul sau distrugerea acestora se consideră reexport numai în cazul în care cantitatea consumată sau distrusă corespunde naturii activității militare.”.
            
            
               (19)La articolul 324 alineatul (2) litera (a), se adaugă următorul paragraf:
            
            
               „Cu toate acestea, alineatul (1) se aplică în cazurile în care mărfurile neunionale plasate sub regimul de perfecționare activă IM/EX ar face obiectul unei supravegheri prealabile la nivelul Uniunii, dacă acestea ar fi declarate pentru punerea în liberă circulație, cu condiția ca titularul autorizației de perfecționare activă IM/EX să furnizeze elementele de date în conformitate cu măsura de supraveghere relevantă.”. 
            
            
               (20)La articolul 331 se adaugă următorul alineat:
            
            
               „(3) În cazul în care mărfurile transportate printr-o instalație de transport fixă sunt scoase de pe teritoriul vamal al Uniunii prin instalația respectivă, se consideră că aceste mărfuri sunt prezentate în vamă în momentul în care sunt plasate în instalația de transport fixă.”.
            
            
               (21)Anexa 23-02 se modifică în conformitate cu anexa la prezentul regulament.
            
            
               (22)Anexa 72-04 se modifică după cum urmează: 
            
            
               (a)În partea I capitolul III, punctul 19.3 se înlocuiește cu următorul text: 
            
            
               „19.3. Perioada de valabilitate a unui certificat de garanție globală sau a unui certificat de exonerare de garanție este limitată la cinci ani. Cu toate acestea, perioada respectivă poate fi prelungită de biroul vamal de garanție, o singură dată, cu maximum cinci ani.
            
            
               Dacă, în perioada de valabilitate a certificatului, biroul vamal de garanție este informat că certificatul, ca urmare a numeroaselor modificări, nu este suficient de lizibil și poate fi respins de biroul vamal de plecare, biroul vamal de garanție invalidează certificatul și eliberează unul nou, dacă este cazul. 
            
            
               Certificatele cu o perioadă de valabilitate de doi ani rămân valabile. Perioada lor de valabilitate poate fi prelungită de biroul vamal de garanție cu o a doua perioadă, de maximum cinci ani.”;
            
         
         
            
               (b)în partea II capitolul II:
            
            
               (i) titlul se înlocuiește cu următorul text:
            
            
               „CAPITOLUL II
            
            
               Model de ștampilă specială utilizat de expeditorul autorizat/emitentul autorizat”;
            
            
               (ii) punctul 5 se înlocuiește cu următorul text:
            
            
               „5. Expeditorul autorizat/emitentul autorizat”.
            
            
               Articolul 2
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Articolul 1 alineatul (1) se aplică de la 1 mai 2016.
            
            
               Articolul 1 alineatul (19) se aplică de la 12 iulie 2017.
            
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 29.6.2020
            
            
               
                     Pentru Comisie
               
               
                     Președinta
                     Ursula VON DER LEYEN
               
            
         
         
            
                  
                     (1)
                  
                        JO L 269, 10.10.2013, p. 1.
               
               
                  
                     (2)
                  
                        Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).
               
               
                  
                     (3)
                  
                        Hotărârea Curții din 12 octombrie 2017 în cauza C-661/15, X BV împotriva Staatssecretaris van Financiën, ECLI:EU:C:2017:753.
               
               
                  
                     (4)
                  
                        Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar (JO L 253, 11.10.1993, p. 1).
               
               
                  
                     (5)
                  
                        Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (JO L 302, 19.10.1992, p. 1).
               
               
                  
                     (6)
                  
                        Decizia de punere în aplicare (UE) 2019/2151 a Comisiei din 13 decembrie 2019 de stabilire a programului de lucru referitor la dezvoltarea și instalarea sistemelor electronice prevăzute în Codul vamal al Uniunii (JO L 325, 16.12.2019, p. 168).
               
               
                  
                     (7)
                  
                        Regulamentul delegat (UE) 2015/2446 al Comisiei din 28 iulie 2015 de completare a Regulamentului (UE) nr. 952/2013 al Parlamentului European și al Consiliului în ceea ce privește normele detaliate ale anumitor dispoziții ale Codului vamal al Uniunii (JO L 343, 29.12.2015, p. 1).
               
               
                  
                     (8)
                  
                        Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
               
               
                  
                     (9)
                  
                        Regulamentul de punere în aplicare (UE) 2016/670 al Comisiei din 28 aprilie 2016 de introducere a unei supravegheri prealabile la nivelul Uniunii a importurilor de anumite produse siderurgice originare din anumite țări terțe (JO L 115, 29.4.2016, p. 37).
               
               
                  
                     (10)
                  
                        Regulamentul de punere în aplicare (UE) 2018/640 al Comisiei din 25 aprilie 2018 de introducere a unei supravegheri prealabile la nivelul Uniunii a importurilor de anumite produse din aluminiu originare din anumite țări terțe (JO L 106, 26.4.2018, p. 7).
               
               
                  
                     (11)
                  
                        Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).
               
            
      
    ---documentbreak--- 
      
         
         
            
               ANEXĂ 
            
            
               În anexa 23-02 la Regulamentul de punere în aplicare (UE) 2015/2447, tabelul se înlocuiește cu următorul text: 
            
            
            
               „
            
            
               LISTA MĂRFURILOR MENȚIONATE LA ARTICOLUL 142 ALINEATUL (6)
            
            
               Descrierea mărfurilor din acest tabel este doar cu titlu indicativ și nu aduce atingere regulilor pentru interpretarea Nomenclaturii combinate. În scopul prezentei anexe, domeniul de aplicare al dispozițiilor prevăzute la articolul 142 alineatul (6) este determinat de domeniul de aplicare al codurilor NC în vigoare la data adoptării prezentului regulament.
            
            
            
                     
                        Cod NC (TARIC)
                     
                  
                  
                     
                        Descrierea mărfurilor 
                     
                  
                  
                     
                        Perioada de valabilitate
                     
                  
               
                     
                        0701 90 50
                     
                  
                  
                     
                        Cartofi noi
                     
                  
                  
                     
                        1.1-30.6
                     
                  
               
                     
                        0703 10 19 
                     
                  
                  
                     
                        Ceapă (alta decât cea destinată însămânțării) 
                     
                  
                  
                     
                        1.1-31.12
                     
                  
               
                     
                        0703 20 00
                     
                  
                  
                     
                        Usturoi
                     
                  
                  
                     
                        1.1-31.12
                     
                  
               
                     
                        0708 20 00
                     
                  
                  
                     
                        Fasole (Vigna spp., Phaseolus spp.)
                     
                  
                  
                     
                        1.1-31.12
                     
                  
               
                     
                        0709 20 00 10
                     
                  
                  
                     
                        Sparanghel, verde
                     
                  
                  
                     
                        1.1-31.12
                     
                  
               
                     
                        0709 20 00 90
                     
                  
                  
                     
                        Sparanghel, altele
                     
                  
                  
                     
                        1.1-31.12
                     
                  
               
                     
                        0709 60 10
                     
                  
                  
                     
                        Ardei dulci sau ardei grași 
                     
                  
                  
                     
                        1.1-31.12
                     
                  
               
                     
                        0714 20 10
                     
                  
                  
                     
                        Batați proaspeți, întregi, pentru consum uman
                     
                  
                  
                     
                        1.1-31.12
                     
                  
               
                     
                        0804 30 00 90
                     
                  
                  
                     
                        Ananas, altfel decât uscat
                     
                  
                  
                     
                        1.1-31.12
                     
                  
               
                     
                        0804 40 00 10
                     
                  
                  
                     
                        Avocado, proaspăt
                     
                  
                  
                     
                        1.1-31.12
                     
                  
               
                     
                        0805 10 22
                     
                     
                        0805 10 24
                     
                     
                        0805 10 28
                     
                  
                  
                     
                        Portocale dulci, proaspete
                     
                  
                  
                     
                        1.6-30.11
                     
                  
               
                     
                        0805 21 10 10
                     
                     
                        0805 21 90 11
                     
                     
                        0805 21 90 91
                     
                  
                  
                     
                              
                           
                           
                              
                                 Mandarine (inclusiv tangerine și satsumas), proaspete
                              
                           
                        
                  
                  
                     
                        1.3-31.10
                     
                  
               
                     
                        0805 22 00 11
                     
                  
                  
                     
                        Monreales, proaspete
                     
                  
                  
                     
                        1.3-31.10
                     
                  
               
                     
                        0805 22 00 20
                     
                  
                  
                     
                        Clementine (altele decât monreales), proaspete
                     
                  
                  
                     
                        1.3-31.10
                     
                  
               
                     
                        
                           0805 29 00 11
                        
                     
                     
                        0805 29 00 21
                     
                     
                        0805 29 00 91
                     
                  
                  
                     
                        Wilkings și hibrizi similari de citrice, proaspeți
                     
                  
                  
                     
                        1.3-31.10
                     
                  
               
                     
                        0805 40 00 11
                     
                     
                        0805 40 00 31
                     
                  
                  
                     
                        Grepfrut, inclusiv pomelo, proaspete, albe
                     
                  
                  
                     
                        1.1-31.12
                     
                  
               
                     
                        0805 40 00 19
                     
                     
                        0805 40 00 39
                     
                  
                  
                     
                        Grepfrut, inclusiv pomelo, proaspete, roz
                     
                  
                  
                     
                        1.1-31.12
                     
                  
               
                     
                        0805 50 90 10
                     
                  
                  
                     
                        Lămâi mici „lime” (Citrus aurantifolia, Citrus latifolia), proaspete
                     
                  
                  
                     
                        1.1-31.12
                     
                  
               
                     
                        0806 10 10
                     
                  
                  
                     
                        Struguri de masă
                     
                  
                  
                     
                        21.11-20.7
                     
                  
               
                     
                        0807 11 00
                     
                  
                  
                     
                        Pepeni verzi
                     
                  
                  
                     
                        1.1-31.12
                     
                  
               
                     
                        0807 19 00 50
                     
                  
                  
                     
                        Amarillo, Cuper, Honey Dew (inclusiv Cantalene), Onteniente, Piel de Sapo (inclusiv Verde Liso), Rochet, Tendral, Futuro
                     
                  
                  
                     
                        1.1-31.12
                     
                  
               
                     
                        0807 19 00 90
                     
                  
                  
                     
                        Alți pepeni galbeni
                     
                  
                  
                     
                        1.1-31.12
                     
                  
               
                     
                        0808 30 90 10
                     
                  
                  
                     
                        Pere din soiul Nashi (Pyrus pyrifolia),Ya (Pyrus bretscheideri) 
                     
                  
                  
                     
                        1.5-30.6
                     
                  
               
                     
                        0808 30 90 90
                     
                  
                  
                     
                        Pere, altele
                     
                  
                  
                     
                        1.5-30.6
                     
                  
               
                     
                        0809 10 00
                     
                  
                  
                     
                        Caise
                     
                  
                  
                     
                        1.1-31.5
                     
                     
                        1.8-31.12
                     
                  
               
                     
                        0809 30 10
                     
                  
                  
                     
                        Nectarine
                     
                  
                  
                     
                        1.1-10.6
                     
                     
                        1.10-31.12
                     
                  
               
                     
                        0809 30 90
                     
                  
                  
                     
                        Piersici
                     
                  
                  
                     
                        1.1-10.6
                     
                     
                        1.10-31.12
                     
                  
               
                     
                        0809 40 05
                     
                  
                  
                     
                        Prune
                     
                  
                  
                     
                        1.10-10.6
                     
                  
               
                     
                        0810 10 00
                     
                  
                  
                     
                        Căpșuni
                     
                  
                  
                     
                        1.1-31.12
                     
                  
               
                     
                        0810 20 10
                     
                  
                  
                     
                        Zmeură
                     
                  
                  
                     
                        1.1-31.12
                     
                  
               
                     
                        0810 50 00
                     
                  
                  
                     
                        Kiwi
                     
                  
                  
                     
                        1.1-31.12
                     
                  
               
               ”